Diari Oficial de la Generalitat Valenciana


Sumari del DOGV 5426, del 11-01-2007 (2006/14512)

RESOLUCIÓ de 23 de novembre del 2006, del conseller de Territori i Habitatge relatiu a l'homologació sectorial modificativa de l'àmbit sector nord-oest i modificacions puntuals del PGOU de València, als carrers la Safor, Xiprers i Vall d'Aiora.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14693


Data del document
:   23-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

Vist l'expedient remés per l'Ajuntament de València referit a l'homologació sectorial modificativa de l'àmbit sector nord-oest i modificacions puntuals del PGOU de València, als carrers la Safor, Xiprers i Vall d'Aiora, i de conformitat amb els següents  
ANTECEDENTS DE FET  
Primer  
El Ple de la corporació, en sessió realitzada el dia 28 d'octubre del 2005, va acordar sotmetre a informació pública l'esmentat expedient d'homologació i els documents de modificacions puntuals del Pla general. L'acord va ser publicat en el diari Las Provincias de 24 de novembre del 2005 i en el DOGV núm. 5.151 de 9 de desembre del 2005. Durant el període d'informació pública van presentar escrits d'al·legacions el Grup Municipal Socialista, el Grup Municipal Esquerra Unida, la Sra. Isabel Martínez Pascual i el Sr. Juan Bautista Gabriel Botella, representant de la mercantil Urbanite, SL.  
El Ple de l'Ajuntament, en sessió celebrada el 24 de febrer del 2006 va acordar aprovar provisionalment l'homologació modificativa del PGOU per a l'àmbit del sector nord-oest de València i els tres documents de modificació puntual del Pla general per a l'àmbit dels carrers Safor, Xiprers i Vall d'Aiora, i resol les al·legacions formulades desestimant l'al·legació presentada per la Sra. Isabel Martínez Pascual en els termes descrits en l'informe de la Secció Administrativa de Planejament de 16 de febrer del 2006, desestima parcialment les al·legacions presentades pel Grup Municipal Esquerra Unida, pel Grup Municipal Socialista i pel Sr. Juan Bautista Gabriel Botella en representació de la mercantil Urbanite SL, en els termes descrits en els informes de l'Oficina Tècnica de Planejament i la Secció Administrativa de Planejament, ambdós de 16 de febrer del 2006, i estima parcialment l'al·legació cinquena del Grup Municipal Esquerra Unida, la vintena del Grup Municipal Socialista i l'al·legació del Sr. Juan Bautista Gabriel Botella (representant d'Urbanite, SL), en la forma reflectida en la documentació corregida, elaborada per l'Oficina Tècnica de Planejament el febrer del 2006.  
Segon  
El projecte consta de la documentació següent:  
- Homologació sectorial modificativa del PGOU de València, en l'àmbit nord-oest de València, comprensiva de memòria, plànols d'informació i d'ordenació estructural.  
- Modificació puntual parcel·la DED, del Pla parcial sector PRR-14 Beniferri del PGOU de València, delimitada per repetidor telefònic, c/ Xiprers, c/ Còrdova i c/ Beniferri, comprensiva de memòria, plànols d'informació i d'ordenació.  
- Modificació puntual parcel·la EC-2, del Pla parcial sector 1 Ademús del PGOU de València, delimitada pel c/ el Camp del Túria, espai lliure, c/ Doctor Nicasio Benlloch i c/ Vall d'Aiora, comprensiva de memòria, plànols d'informació i d'ordenació.  
- Modificació puntual parcel·la EC-6, del Pla parcial sector 1 Ademús del PGOU de València, delimitada pel c/ la Safor, c/ Pare Barranco, resta parcel·la EC-6 i c/ Reina Violant, comprensiva de memòria, plànols d'informació i d'ordenació.  
Tercer  
Durant la tramitació de l'expedient únicament s'han sol·licitat els informes següents:  
- Conselleria de Cultura. D. G. Règim Econòmic.  
- D.G. d'Habitatge i Projectes Urbans  
- IVHSA  
- Servei d'Avaluació d'Impacte Ambiental, per a l'emissió de la declaració d'impacte ambiental.  
- Àrea d'Urbanisme, per a l'emissió d'informe en relació amb l'estudi de paisatge.  
El 29 de maig del 2006 aquest Servei Territorial sol·licita a l'Ajuntament documentació complementària, consistent en un exemplar més del projecte, dos exemplars més de l'estudi de paisatge i de l'estudi d'impacte ambiental que adjunte els certificats annexos previstos en l'apartat A.5 de l'Ordre de 3 de gener del 2005. Aquesta documentació és aportada, en part, per l'Ajuntament de València el 17 d'octubre del 2006, adjuntant els exemplars del projecte i dels estudis sol·licitats, com també informes favorables emesos pels serveis municipals competents en relació amb la capacitat de gestió de residus sòlids i aigües residuals.   
Informes rebuts  
1. El 16 de juny del 2006 té entrada l'informe la Direcció General d'Habitatge i Projectes Urbans comunicant que aquest expedient no afecta matèries de la seua competència.  
2. En data 29 de juny del 2006 la directora general de Gestió del Medi Natural ha dictat la declaració d'impacte ambiental següent:  
"Primer  
Estimar acceptable el projecte, a l'efecte ambiental i sense perjudici de l'obtenció prèvia de les autoritzacions sectorials que se li apliquen l'homologació sectorial modificativa del PGOU i modificació puntual parcel·la EC-2, EC-6, DED del municipi de València, sempre que aquest es desenvolupe d'acord amb el que estableix la documentació presentada i supeditat al compliment dels condicionants establits en l'apartat segon d'aquesta declaració:  
Segon  
Se supedita l'execució del projecte al compliment dels condicionants següents:  
1. En compliment de l'article 11 de la Llei 4/1998, d'11 de juny, del patrimoni cultural valencià, i especialment davant de l'absència d'informació que justifique o no la possible presència de restes arqueològiques en l'entorn de l'actuació, haurà d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també aquesta declaració d'impacte ambiental.  
2. Els residus existents en la parcel·la, hauran de ser retirats i gestionats d'acord amb la seua tipologia abans de la concessió de llicència municipal d'obres a l'empresa urbanitzadora.  
3. L'Ajuntament exigirà a les empreses encarregades entregar, després de la realització de les obres, certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
4. D'acord amb l'article 19.2 de la Llei 4/2004, de 30 de juny, d'ordenació del territori i protecció del paisatge, informe favorable de l'organisme de conca competent, o entitat col·laboradora autoritzada per al subministrament, sobre la seua disponibilitat i compatibilitat de l'increment de consum de recursos hídrics, motivat per l'actuació, amb les previsions dels plans hidrològics, a més de la no-afectació o menyscabament a altres usos existents legalment implantats.  
5. Durant la fase d'execució, s'haurà de definir l'àrea on quedarà aparcada temporalment la maquinària d'obra indicant, si és el cas, el lloc on es duran a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per taller o gestor de residus tòxics i perillosos degudament autoritzat.  
6. Durant la fase d'execució, s'haurà de preveure i identificar una zona per a l'arreplega dels materials que s'han d'emprar en les obres d'urbanització i edificació, evitant l'ocupació de terrenys limítrofs.  
7. En el cas que les construccions afecten els serveis i infraestructures de reg, serà necessària la reposició. S'haurà de garantir la continuïtat de totes les canalitzacions i canonades que travessen el sector i tinguen una funcionalitat més enllà dels límits d'aquest. Qualsevol desviació o alteració d'aquestes instal·lacions haurà de disposar de l'autorització de la comunitat de regants afectada o de la Confederació Hidrogràfica del Xúquer, qui determinarà la forma en què es duran a terme les actuacions proposades.  
8. Els residus que es generen en la fase de funcionament tant perillosos com no perillosos hauran de ser gestionats a través de gestor autoritzat d'acord amb la seua legislació sectorial.  
9. S'optarà per la reutilització de la terra vegetal retirada amb motiu dels moviments de terra utilitzats, bé en la zona verda del nou dotacional bé per a altres usos externs al projecte. Es definirà el lloc i condicions d'emmagatzemament de les mateixa, a fi de garantir que aquesta terra no perda les seues condicions d'humitat i les seues característiques edàfiques.  
10. En la part de la parcel·la B destinada a ús zona verda i espais lliures de la xarxa secundària, jardins (SJL), denominada en el PGOU de València com EL-4, es crearà una pantalla vegetal formada per arbres d'espècies autòctones a fi de crear una separació natural amb la subestació elèctrica limítrof pel nord amb l'esmentada parcel·la. Tot això, complint amb el condicionant 11 que es desenvolupa a continuació.  
11. Haurà d'atendre's al que disposa la Llei 54/1997, de 27 de novembre, del sector elèctric i el Reial decret 3151/1968, de 28 de novembre, pel qual s'aprova el Reglament d'alta tensió, com també l'Ordre de 27 de març de 1991, sobre extensió de xarxes elèctriques, per a la separació de les línies elèctriques de la subestació elèctrica, tant de les zones verdes com dels edificis o construccions que es realitzen en la parcel·la B.  
12. La urbanització es dotarà de xarxa separativa d'aigües pluvials i residuals."  
3. En l'expedient administratiu municipal consta l'informe de la Direcció General de Règim Econòmic, emés el 13 d'agost del 2004, en el qual s'indica que les tres parcel·les relacionades a continuació no són necessàries per a implantar-hi cap centre escolar corresponent a ensenyances competència d'aquesta Conselleria d'Educació:  
Parcel·la codi 8.D5.95.866  
Emplaçament: c/ Illes Canàries  
Districte: 6 Pla del Real  
Superfície aproximada: 2.700 m².  
Parcel·la codi 1.T3.65.519  
Emplaçament: c/ La Vall d'Aiora  
Districte: 16 Benicalap  
Superfície aproximada: 3.000 m².  
Parcel·la codi 1.X0.9.127 (núm. 24 de la relació municipal)  
Emplaçament: c/ la Safor  
Districte: 4 Campanar  
Superfície aproximada: 8.756,18 m².  
Quart  
La Comissió Territorial d'Urbanisme en sessió celebrada el dia 15 de novembre del 2006, va acordar informar favorablement i elevar l'expedient d'homologació sectorial modificativa de l'àmbit sector nord-oest i modificacions puntuals del PGOU de València, als carrers la Safor, Xiprers i Vall d'Aiora al conseller de Territori i Habitatge, proposant la seua aprovació definitiva, condicionant l'execució del que preveuen les parcel·les dotacionals reclassificades al compliment dels condicionants ambientals de la declaració d'impacte ambiental, i en concret a l'informe favorable de la Direcció General de Política Lingüística i Patrimoni Cultural Valencià. S'indica així mateix que per al segellat per aquesta Conselleria hauran d'aportar-se dues còpies del projecte diligenciades, que esmenen els errors detectats en les pàgines 8 i 13 del document d'homologació i pàgina 6 del document de modificació puntual relatiu a la parcel·la DED c/ Xiprers.  
Cinqué  
València disposa de Pla general, aprovat per Resolució del conseller d'Obres Públiques i Urbanisme, de data 28 de desembre de 1988.  
FONAMENTS DE DRET  
Primer  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat, reguladora de l'activitat urbanística (d'ara en avant, LRAU).  
Segon  
La documentació està completa, a l'efecte del compliment del que s'ha preceptuat en l'article 27 de la LRAU.  
Tercer  
El document d'homologació sectorial modificativa constitueix un annex de les tres modificacions puntuals del PGOU de València, abans citades, i es tramiten conjuntament integrant un mateix expedient administratiu.  
A) L'homologació sectorial modificativa té com a objecte la compensació dotacional en una àrea urbana situada al nord-oest de València, com a conseqüència de la requalificació de tres parcel·les dotacionals escolars a parcel·les destinades a habitatge de protecció pública, a fi de donar resposta a la demanda social d'habitatge protegit en sòl urbà de la ciutat de València, a través dels seus corresponents documents de modificació puntual ja citats. Aquestes parcel·les es troben dins de l'àmbit de dos plans parcials ja aprovats i executats: Pla parcial sector PRR-14 Beniferri i Pla parcial sector 1 Ademús.  
Prèviament a la tramitació d'aquesta modificació puntual de planejament el Servei de Patrimoni ha alterat la qualificació jurídica de la parcel·la objecte de modificació, propietat municipal, que de bé de domini públic destinat a Servei Públic ha quedat qualificada com bé patrimonial per a destinar-se a habitatge protegit.  
A fi de dur a terme aquesta requalificació sense el menyscabament dotacional corresponent per als barris implicats, s'opta per reclassificar dues parcel·les de sòl no urbanitzable PA-1 segons PGOU de València ubicades en la mateixa zona per a classificar-les com a sòl urbanitzable i destinar-les a sòl dotacional de la xarxa secundària. Es qualifica la primera d'aquestes, situada al carrer el Camp de Túria, com a dotació pública de la xarxa secundària, part com a equipament esportivorecreatiu (EQ/SRD), amb una superfície de 15.039,63 m²sòl, dels quals es destina a equipament 10.035,68 m²sòl (per a la seua ordenació caldrà ajustar-se al que disposen les normes urbanístiques del PGOU, art. 6.76 apartat 4), i a zona verda (SJL) EL-4, 5.003,95 m²sòl (per a la seua ordenació caldrà ajustar-se al que disposen les normes subsidiàries del PGOU, art. 6.71.3). La segona d'aquestes, situada al camí Vell de Llíria amb una superfície de 5.044,69 m²sòl també es qualifica com a dotació pública de la xarxa secundària, zona verda (SJL) EL-4; per a la seua ordenació caldrà ajustar-se al que disposen les normes urbanístiques del PGOU, en l'article 6.71.3, apartat d).  
Resum de paràmetres urbanístics de les parcel·les reclassificades:  
PARCEL·LA AL C/ EL CAMP DE TÚRIA   
SRD (SÒL URBANITZABLE) MODIFICACIÓ PLANEJAMENT  
Planejament Mod. puntual PGOUV  
Superfície parcel·la A 10.035,68 m²sòl  
Qualificació EQ/SRD (SP-1)  
Edificabilitat total parcel·la 22.078,5 m²sostre  
Índex d'edificabilitat bruta 2,2 m²sostre/m²sòl  
Ocupació 70%  
Nombre de plantes <=6  
Altura cornisa màx. Hc=25,30 m  
Superfície parcel·la B 5.003,95 m²sòl  
Qualificació SJL (EL-4)  
Edificabilitat total parcel·la 500,39 m²sostre  
Índex d'edificabilitat bruta 0,1 m²sostre/m²sòl  
Ocupació 80%  
Nombre de plantes <=2  
PARCEL·LA AL CAMÍ VELL DE LLÍRIA   
SJL (SÒL URBANITZABLE) MODIFICACIÓ PLANEJAMENT  
Planejament Mod. Puntual PGOUV  
Superfície parcel·la 5.044,69 m²sòl  
Qualificació SJL (EL-4)  
Edificabilitat total parcel·la 504,47 m²sostre  
Índex d'edificabilitat bruta 0,1 m²sostre/m²sòl  
Ocupació 80%  
Nombre de plantes <=2  
Per això, es tracta d'una homologació modificativa perquè introdueix modificacions puntuals que afecten l'ordenació estructural del PGOU, com és la classificació de sòl.  
Per tant, l'àmbit de l'homologació agrupa la superfície del Pla parcial sector PRR-14 Beniferri que és de 92.779 m²sòl i del Pla parcial sector 1 Ademús que és de 857.316,59 m²sòl i les dues parcel·les amb destinació dotacional reclassificades la superfície total de les quals és de 20.084,32 m²sol. Tot això ens dóna un àmbit sectorial de l'homologació de 970.179,91 m²sòl.  
B) Les modificacions puntuals del Pla general de València tenen com a objecte:  
1. Modificació puntual parcel·la DED, del Pla parcial sector PRR-14 Beniferri del PGOU de València, delimitada per repetidor telefònic, c/ Xiprers, c/ Còrdova i c/ Beniferri.  
El seu objecte és MODIFICAR LA QUALIFICACIÓ d'una parcel·la de sòl urbà situada dins de l'àmbit del Pla parcial sector PRR-14 Beniferri del PGOU de València, passant de sistema local escolar (DED-centre docent) a Residencial (EDA-edificació oberta), amb ús global residencial plurifamiliar (Rpf), per a la construcció d'habitatge protegit. La superfície d'aquesta parcel·la lliure d'edificació es destinarà a espai lliure privat (EL\*). La superfície de la parcel·la objecte de modificació és de 5.503,066 m²sòl. Limita al nord amb un repetidor telefònic i les posteriors dels immobles sitis al camí Vell de Llíria, al sud amb carrer Xiprers, a l'est amb el carrer Còrdova i a l'oest amb el carrer Beniferri.  
Les condicions particulars d'edificació i usos de la nova qualificació urbanística proposada EDA seran les definides en el Pla general d'ordenació urbana de València (capítol quart i sisé, respectivament), no modificant en aquest document cap de les seues normes urbanístiques, i el resultat és el següent:  
PARCEL·LA AL C/ XIPRERS MODIFICACIÓ PLANEJAMENT  
Planejament (\*)Mod. PP sector PRR-14 Beniferri  
Superfície parcel·la 5.503,066 m²sòl  
Qualificació EDA  
Edificabilitat total parcel·la 12.168,77 m²sostre (edif. geomètrica)  
Edificabilitat residencial 12.168,77 m²sostre  
Ocupació Segons plànol  
Nombre de plantes 7 i 1  
Altura cornisa màx. Hc=22,70 m  
IEB 2,2113 m²sostre/m²sòl  
IER 2,2113 m²sostre/m²sòl  
(\*) S'aprecia error en el quadre corresponent del document d'homologació (p.8), perquè cita el PP sector 1 Ademús. El mateix ocorre en el quadre corresponent del document de modificació puntual d'aquesta parcel·la (p. 6).  
Es defineix en aquest document una ordenació detallada que fixa les condicions urbanístiques i d'edificació. Es grafien les noves alineacions i amb un màxim de 7 plantes. Es fixa d'aquesta manera la seua edificabilitat de manera geomètrica (art. 5.26 de les normes urbanístiques del PGOU) seguint els criteris de les edificacions actualment existents en el seu entorn immediat (carrer Xiprers, carrer Vicent Tomás i Martí i carrer Còrdova). S'ordenen d'aquesta manera tres blocs lineals (blocs A, B, C) de 7 plantes cada un que donen front respectivament al carrer Beniferri, al carrer Còrdova i al carrer Xiprers. Es projecta una planta baixa d'1 altura que servisca de nexe entre els dos edificis perpendiculars entre si alineats amb el carrer Còrdova i carrer Xiprers (Bloc D) exterior als blocs lineals. Es qualifica tota la parcel·la com residencial EDA incloent les plantes baixes ja que aquesta qualificació d'ús predominant residencial és compatible amb l'ús terciari.  
2. Modificació puntual parcel·la EC-2, del Pla parcial sector 1 Ademús del PGOU de València, delimitada pel c/ El Camp del Túria, espai lliure, c/Doctor Nicasio Benlloch i c/ Vall d'Aiora.  
El seu objecte és modificar la qualificació d'una parcel·la de sòl urbà situada dins de l'àmbit del Pla parcial sector 1 Ademús del PGOU de València, passant de sistema local escolar (EC-2) a residencial (E.R.2), amb ús global residencial plurifamiliar (Rpf) per a la construcció d'habitatge protegit. La superfície de la parcel·la objecte de modificació és de 3.149,98 m²sòl. Limita al nord amb el carrer el Camp de Túria, al sud amb un espai lliure, A l'est amb el carrer Doctor Nicasio Benlloch i a l'oest amb el carrer Vall d'Aiora.  
Les condicions particulars d'edificació i usos de la nova qualificació urbanística proposada E.R.2 seran les definides en el Pla parcial sector 1 Ademús (secció segona: edificació residencial privada tipus ER-2), matisant en aquest documents les seues normes urbanístiques per a aquesta parcel·la.  
S'estableix en aquest document les alineacions exteriors, l'altura màxima de l'edificació, com també la seua edificabilitat màxima, seguint els criteris de les edificacions actualment existents en el seu entorn immediat i a la necessitat crear habitatge protegit. S'opta per un màxim de 10 plantes i una edificabilitat màxima de 8.925,15 m²sòl. Com a usos compatibles al residencial plurifamiliar s'admeten activitats terciàries, que es localitzaran en la planta baixa o la planta primera. S'opta per una ordenació detallada a base d'edificis en altura que permeta una construcció de tipologia adequada per a la construcció d'habitatge protegit. Es pren aquesta qualificació per similitud amb parcel·les de l'entorn immediat en sòl urbà, com l'illa 3B situada entre el carrer la Vall d'Aiora i el carrer la Costera, i es fixa igualment l'altura màxima en 10 plantes. Es divideix la parcel·la en dues zones denominades MA d'1.264,56 m²sòl i MB d'1.023,73 m²sòl, pel fet que discorre en subsòl pel seu interior el traçat del metre. Per això es reserva una zona de 16 m d'ample en tota la seua longitud d'espai lliure privat (EL\*) en superfície, amb servitud de subsòl per a aquest traçat d'Infraestructura-servei urbà per al pas del metre.  
No serà necessària la redacció posterior d'un estudi de detall, podent executar-se aquesta ordenació mitjançant llicència directa.  
Per a totes les determinacions urbanístiques no recollides en aquest document se li aplicaran les ordenances urbanístiques del text refós núm. 2 del Pla parcial sector 1 Ademús en els seus articles corresponents (secció segona: edificació residencial privat tipus E.R.2) que es resumeix a continuació:  
PARCEL·LA EC-2 MODIFICACIÓ PLANEJAMENT  
Planejament Mod. PP sector 1 Ademús  
Superfície parcel·la 3.149,98 m²sòl  
Qualificació E.R.2  
Edificabilitat total parcel·la 8.925,15 m²sostre  
Índex d'edificabilitat bruta 2,83 m²sostre/m²sòl  
Nombre de plantes <=10  
Altura cornisa màx. Hc=31,90 m  
3. Modificació puntual parcel·la EC-6, del Pla parcial sector 1 Ademuz del PGOU de València, delimitada pel c/ la Safor, c/Pare Barranco, resta parcel·la EC-6 i c/ Reina Violant.  
El seu objecte és modificar la qualificació d'una parcel·la de sòl urbà situada dins de l'àmbit del Pla parcial sector 1 Ademús del PGOU de València, passant de sistema local escolar (EC-6) a residencial (E.R.2), amb ús global residencial plurifamiliar (Rpf) per a la construcció d'habitatge protegit. La superfície de la parcel·la objecte de modificació és de 3.405,11 m²sòl. Aquesta parcel·la es troba situada en el districte de Campanar, al barri de Sant Pau. Limita al nord amb el carrer la Safor, al sud amb el carrer Pare Barranco, A l'est amb la resta de parcel·la EC-6 i amb el col·legi Sagrada Família i a l'oest amb el carrer Reina Violant.  
Les condicions particulars d'edificació i usos de la nova qualificació urbanística proposada E.R.2 seran les definides en el Pla parcial sector 1 Ademús (secció segona: edificació residencial privada tipus ER-2), matisant en aquests documents les seues normes urbanístiques per a aquesta parcel·la.  
S'estableix en aquest document les alineacions exteriors, l'altura màxima de l'edificació, com també la seua edificabilitat màxima, seguint els criteris de les edificacions actualment existents en el seu entorn immediat i a la necessitat crear habitatge protegit. S'opta per un màxim de 9 plantes i una edificabilitat màxima de 9.853,03 m²sostre. Com a usos compatibles al residencial plurifamiliar s'admeten activitats terciàries, que es localitzaran en la planta baixa o la planta primera. Tota l'edificabilitat es consumirà en un tros de la parcel·la (denominat A) de 1.926,11 m²sostre, mentre que la superfície de la parcel·la no ocupada (anomenada B) per edificació es destinarà a espai lliure privat (EL\*). S'opta per una ordenació detallada a base d'edificis en altura que permeta una construcció de tipologia adequada per a la construcció d'habitatge protegit. Es pren aquesta qualificació per similitud amb parcel·les de l'entorn immediat en sòl urbà, com l'illa 17, 18, 19, 20, 21, 22 i 23 de l'altre costat del carrer la Safor, i es fixa l'altura màxima en 9 plantes.  
No caldrà la redacció posterior d'un estudi de detall, i es pot executar aquesta ordenació mitjançant llicència directa.  
Per a totes les determinacions urbanístiques no recollides en aquest document s'aplicaran les ordenances urbanístiques del text refós núm. 2 del Pla parcial sector 1 Ademús en els articles corresponents (secció segona: edificació residencial privat tipus E.R.2) que es resumeixen a continuació:  
PARCEL·LA EC-6 AL   
C/ LA SAFOR MODIFICACIÓ PLANEJAMENT  
Planejament Mod. PP sector 1 Ademús  
Superfície parcel·la A 1.926,11 m²sòl  
Superfície parcel·la B 1.479 m²sòl  
Qualificació E.R.2  
Edificabilitat total   
parcel·la E.R.2 9.853,03 m²sostre  
Nombre de plantes <=9  
Altura cornisa màx. Hc=28,50 m  
Quart  
Justificació de la reserva dotacional  
Per al càlcul dels estàndards de la xarxa secundària dins de l'àmbit de l'homologació, considerem una superfície formada per la suma del sector del Pla parcial sector PRR-14 Beniferri, que és de 92.779 m²sòl i del Pla parcial sector 1 Ademús que és de 857.316,59 m²sòl i les dues parcel·les amb destinació dotacional reclassificades la superfície total de les quals és de 20.084,32 m²sòl. Tot això ens dóna un àmbit sectorial de l'homologació de 970.179,91 m²sòl.  
L'edificabilitat residencial considerada és l'aprovada en els dos plans parcials mencionats més l'afegida amb les tres modificacions de parcel·les escolars a residencial per a habitatge de protecció pública. L'edificabilitat residencial del Pla parcial sector PRR-14 Beniferri és de 28.804 m²sostre, la del Pla parcial sector 1 Ademús de 481.603,58 m²sostre i la nova residencial derivada de les modificacions puntuals és de 30.080,91 m²sostre. La suma de tot això ens dóna una edificabilitat residencial de 540.488,49 m²sostre.   
Superfície àmbit d'homologació 970.179,91 m²sòl  
Edificabilitat residencial 540.488,49 m²sostre  
Índex d'edificabilitat residencial 0,56 m²sostre/m²sòl  
Basant-se en aquestes dades, la reserva mínima de sòl dotacional de la xarxa secundària dins de l'àmbit de l'homologació seria la següent:  
I el sòl dotacional de la xarxa secundària dins de l'àmbit de l'homologació és el següent:  
ÀMBIT HOMOLOGACIÓ ZONES VERDES EQUIPAMENTS   
 (m²sol) (m²sòl)  
PP sector PRR-14 Beniferri 10.488,00 8.039,00  
PP sector 1 Ademús 95.485,12 001.205,90  
Nova parcel·la dotacional A 5.044,69 (\*)  
Nova parcel·la dotacional B 5.003,95 10.035,68  
Parcel·les escolars -10.544,736  
 115.982,72 623.546,84  
(\*) S'observa error en el document d'homologació (p.13) perquè en la casella corresponent indica la xifra de 10.618,71 m².  
A la vista d'aquestes dades es pot concloure que es compleix la reserva dotacional.  
El sòl classificat com a urbà que passa la seua qualificació d'escolar a residencial és 10.544,736, i el sòl classificat com no urbanitzable que passa a urbanitzable i qualificat com dotacional esportiu i espai lliure és de 20.084,32 m²sòl, per la qual cosa es genera 9.539,58 m² de nou sòl dotacional.  
L'article 55.3 LRAU disposa que "tota alteració de l'ordenació establida per un Pla que augmente l'aprofitament lucratiu privat d'algun terreny o desafecte el sòl de destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible d'estàndards legals de qualitat de l'ordenació".  
En desenvolupament d'aquesta previsió l'article 17 de l'annex al Reglament de planejament de la Comunitat Valenciana disposa que en sòl urbà, per a verificar que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació de l'anterior ordenació (ISDn/IEBn > ISDa/IEBa), que es mesurarà la superfície computable de referència sobre una àrea virtual amb les característiques indicades en l'article 17 del reglament.  
En el present cas després de fer els càlculs pertinents, l'anterior relació dóna com resultat 0,245/0,457 > 0,250/0,449, que al seu torn resulta 0,556 > 0,536, amb la qual cosa es compleixen els preceptes esmentats.  
Justificació de l'edificabilitat  
En l'àmbit d'aquesta homologació, l'edificabilitat augmenta de 510.407,58 m²sostre a 540.488,49 m²sostre, és a dir, l'edificabilitat residencial augmenta en 30.080,91 m²sostre, que seran destinats en la seua integritat a l'edificació d'habitatge protegit, per això, i tenint en compte, tal com s'ha analitzat en el fonament jurídic anterior, que es compleix el que preveu l'article 55.3 LRAU i 17 del Reglament de planejament de la Comunitat Valenciana, l'increment d'edificabilitat queda prou justificat.  
Reserva d'habitatge protegit  
Tenint en compte que l'objecte d'aquesta modificació de planejament és la requalificació de tres parcel·les dotacionals a parcel·les destinades a habitatge de protecció pública, a fi de donar resposta a la demanda social d'habitatge protegit en sòl urbà de la ciutat de València, queda més que justificat el que preveu la disposició transitòria 1a, apartat 3 de la Llei urbanística valenciana.  
Valoració global  
L'interés públic d'aquest instrument de planejament queda justificat en habilitar-se parcel·les per a la construcció d'habitatges de protecció pública, en atenció de les necessitats de l'actual política d'habitatge.   
Cinqué  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat.  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme   
RESOLC  
Aprovar definitivament l'homologació sectorial modificativa de l'àmbit sector nord-oest i modificacions puntuals del PGOU de València, als carrers la Safor, Xiprers i Vall d'Aiora, condicionant l'execució del que preveuen les parcel·les dotacionals reclassificades al compliment dels condicionants ambientals de la declaració d'impacte ambiental, i en concret a l'informe favorable de la Direcció General de Política Lingüística i Patrimoni Cultural Valencià.  
Perquè aquesta Conselleria les segelle, hauran d'aportar-se dues còpies del projecte diligenciades, que esmenen els errors detectats en les pàgines 8 i 13 del document d'homologació i pàgina 6 del document de modificació puntual relatiu a la parcel·la DED c/ Xiprers.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú.  
València, 23 de novembre del 2006   
El conseller de Territori i Habitatge  
Esteban González Pons